cyanic-selkie/wikianc huggingface dataset:
Niconiades
Systematisk inndeling
Det synes å være noe navneforvirring omkring denne slekten og den neste likt navngitte slekten Nisoniades i underfamilien Pyrginae, gruppen Carcharodini. Begge navnene er hyppig feilstavet i litteraturen, og det forekommer både at Nisoniades har blitt stavet "Niconiades", og omvendt.
Oh Doctor!
Oh Doctor! er en amerikansk stumfilm fra 1917 regissert av Roscoe Arbuckle.
Odontorhabdus
Odontorhabdus er en slekt av biller som tilhører den artsrike underfamilien Lamiinae i familien trebukker (Cerambycidae).
Utbredelse
Slekten er endemisk for Samoa.
Trolldalen
Det er flere steder som heter Trolldalen:
Sparta (andre betydninger)
Sparta kan vise til:
Østre Landsret
Østre Landsret er appellinstans for Øst-Danmark når det gjelder byrettene. Med Øst-Danmark forstås Fyn, Sjælland og Bornholm med omkringliggende øyer. I tillegg til dette fungerer Østre Landsret som appellinstans for Retten på Færøerne og for Grønlands Landsret. Avgjørelser fra Sø- og Handelsrettens skifterettsavdeling ankes likeledes til Østre Landsret. Byrettene kan i konkrete sivile saker etter partenes anmodning henvise en sak til landsrettene dersom saken er av prinsipiell karakter.
Østre Landsret har adresse i Bredgade 59 i København. Rettens lokaler er plassert i Bredgade 59 og 42 samt i Fredericiagade 26.
Domstolen ble opprettet i 1919 samtidig med Vestre Landsret som avløser for Den kongelige Landsoverret samt Hof- og Stadsret. Ved opprettelsen ble Østre Landsret plassert i den nåværende hovedbygningen i Bredgade.
Bygningen i Bredgade var opprinnelig oppført som operahus, men fungerte kun som det i perioden 1702–1708. I perioden 1720–1884 fungerte bygningene som kaserne og sjøakademi.
Bygningen ble restaurert i 1768 av arkitekt C.F. Harsdorff. I 1884 brant Christiansborg og Rigsdagen flyttet inn i lokalene i Bredgade. I 1918 flyttet Rigsdagen ut igjen og bygningen ble benyttet som nødlasarett under spanskesyken. Fra 1919 har Østre Landsret benyttet bygningen.
Someșul Mic
Someșul Mic (ungarsk: Kis-Szamos, tysk: Kleiner Somesch) er den sørlige av de to kildeelvene til Someș i Romania.
Someșul Mic (Lille Someș) oppstår i nærheten av Gilău ved samløpet av de to kildeelvene, Someșul Rece (Kalde Someș) fra høyre og Someșul Cald (Varme Someș) fra venstre, som oppstår i Apusenifjellene. Someșul Mic flyter i østlig retning, gjennom byen Cluj-Napoca og svinger nord omtrent 10 kilometer senere. Den flyter i en bred dal forbi Gherla og møter øst for Dej Someșul Mare som kommer fra øst. Etter samløpet med denne går elva under navnet Someș.
Someșul Mic har en lengde på omtrent 90 km. Inkludert kildeelver er den totale lengden 178 km. Nedbørfeltet dekker 3,773 km².
Nina, the Flower Girl
Nina, the Flower Girl er en amerikansk stumfilm fra 1917, regissert av Lloyd Ingraham.
Handling
Nina er en blind jente som bor hos bestemoren sin. Hun har lært Nina å lage kunstige blomster, som hun deretter selger. Nina og Jimmie, en forkrøplet ung mann som selger aviser ved samme hjørne, er kjærester. Ninas bestemor dør, og Nina henvender seg til Jimmie. En dag har Jimmie en konfrontasjon mot en annen avis-selger, som Jimmie synes henger for mye rundt ved Ninas blomster-virksomhet. Frøken Fifi Chandler, en kunstner, passerer tilfeldigvis forbi og blir interessert i dem.
Fifi blir overrasket over oppdage at Jimmie også er en veldig dyktig kunstner, etter å ha produsert en vakker gips-avstøpning av Nina. Fifi tar derfor med seg Jimmie til en annen dyktig kunstner, Fred Townsend, som også forelsker seg i Nina. Fred får en spesialist til å undersøke Ninas øyne, og forsikrer om at en operasjon kan gjenopprette synet på begge øynene hennes. Men Nina oppdager at Jimmie er en krøpling, og ikke den rette, kjekke ungdommen som hun hadde sett for seg.
Vestre Landsret
Vestre Landsret er appellinstans for Jylland når det gjelder byrettene og er dessuten førsteinstans i enkelte tilfeller. Vestre Landsrets hovedsete er plassert i Viborg og retten består av en president og 38 landsdommere.
Vestre Landsret ble opprettet i 1919 da den avløste Landsoverretten for Nørrejylland. I forbindelse med opprettelsen ble rettens hovedbygning i Viborg oppført og tatt i bruk i januar 1920. Hovedbygningen ligger på Stænderpladsen i Viborg og er tegnet av arkitekten Christoffer Varming. Foran hovedindgangen til Vestre Landsret står en byste av juristen Anders Sandøe Ørsted. Midt på Stænderpladsen står statuen Retfærdigheden, utført av billedhuggeren Anker Hoffmann. På Stænderpladsen finner man enda et minnesmerke med tilknytning til Vestre Landsret, nemlig minnestenen for Jyske Lov, reist i forbindelse med 700-årsjubileet for lovens ikrafttredelse i 1241.
Som institusjon er Vestre Landsret landets eldste med forbindelse til Gorm den gamles tid. Viborg menes å ha vært såkalt rettsstad i mer enn 1450 år.
Dan Froyliche
Dan Froyliche (født 18. november 1992 i Gan HaShomron i Israel) er en israelsk seiler.
Han representerte Israel under Sommer-OL 2016 i Rio de Janeiro, der han ble nummer 21 i 470.
Administration canadienne de la sûreté du transport aérien
Administration canadienne de la sûreté du transport aérien (fransk, ACSTA) eller Canadian Air Transport Security Authority (engelsk, CATSA) er et canadisk statlig selskap som utfører sikkerhetskontroll av passasjerer og baggasje, og forvaltning av adgangskort, ved 89 av landets lufthavner. Selskapet er underlagt det canadiske transportdepartementet.
Selskapet kjøper sikkerhetskontrolltjenester fra underleverandører.
Agnethe Schibsted-Hansson
Liv og virke
Hun debuterte 30. april 1891 ved Christiania Theater, i rollen som Valborg i En Fallit. Hun medvirket ved teatrets turné til de fleste norske provinsbyer i 1892, der en rekke teaterstykker sto på menyen.
Australia under VM i friidrett 1983
Australia deltok under VM i friidrett 1983 (utendørs) fra 7. til 14. august 1983 i Helsingfors i Finland, og tok en medalje under mesterskapet.
Agnethe Schibsted-Hansson
Liv og virke
Efter sin debut 1891 var hun tilknyttet Carl Johan-teatret (1893-1895), Den Nationale Scene (1895-1899) og flere Kristiania-scener. Fra 1912 var Schibsted-Hansson fast ansatt på Nationaltheatret efter periodevise opptredener der fra teatrets åpning i 1899.
Ved markeringen av hennes 25-årsjubileum som skuespiller i 1916 spilte Schibsted-Hansson tittelrollen i skuespillet Fru Warrens Forretning.
Hun utmerket seg som karakterskuespiller, som med robust humør skapte ekte Oslo-typer i Oskar Braatens komedier. Blant annet gjorde Schibsted-Hansson inntrykk som Dobbelt-Petra i Tancred Ibsens filmatisering av Den store barnedåpen (1931).
Louis Pergaud
Louis Pergaud (født 22. januar 1882 i Belmont i departementet Doubs i Frankrike, død 8. april 1915 i Marchéville-en-Woëvre) var en fransk forfatter som i 1910 fikk Goncourtprisen for romanen De Goupil à Margot.
Francis de Miomandre
Francis de Miomandre (pseudonym for François Félicien Durand: født 22. mai 1880 i Tours i Frankrike, død 1. august 1959 i Saint-Brieuc) var en fransk forfatter som i 1908 fikk Goncourtprisen for romanen Écrit sur de l'eau....
Haugesund sykepleierhøgskole
Haugesund sykepleierhøgskole var en høgskole for sykepleierutdanning, etablert i Haugesund i 1980 under navnet Haugesund sykepleieskole. Skolen ble i 1994 fusjonert inn i Høgskolen Stord/Haugesund.
Skolen ble statlig høgskole rundt 1986, og fikk da navnet Haugesund sykepleierhøgskole.
Catterick garnison
Catterick garnison (engelsk: Catterick Garrison) er en stor garnison syd for Richmond i Richmondshire i North Yorkshire i England. Garnisonen er den britiske armeens største, med 13 000 mannskaper, og er ventet å vokse betraktelig frem til 2020, til totalt 25 000 mannskaper.
Garnisonens plassering ble først anbefalt av Robert Baden-Powell som grunnla speiderbevegelsen i 1908 mens han var stasjonert ved Richmond-festningen. Den 12. august 1914 ble bygging av garnisonen beordret, etter utbruddet av første verdenskrig. Den opprinnelige planen for Catterick var en midlertidig leir for å losjere to komplette divisjoner med omkring 40 000 mannskaper i 2 000 hytter.
Installasjonen var opprinnelig kjent som Richmond leir, inntil navnet ble endret til Catterick leir i 1915, og senere til Catterick garnison. Etter å ha fungert som krigsfangeleir på slutten av første verdenskrig, var ideen om å gjøre Catterick til en permanent militær installasjon først foreslått i 1921, og i løpet av 1930-årene var de fleste av garnisonens anlegg ferdige.
Bayreuther Festspielhaus
Bayreuther Festspielhaus offisielt: Richard-Wagner-Festspielhaus er et operahus i Bayreuth i Tyskland, bygget for å fremføre sceneverk av komponisten Richard Wagner. Det er stedet for de årlige festspillene i Bayreuth som ble innviet i 1876 med fremførelser av operasyklusen Der Ring des Nibelungen, som teatret spesifikt ble bygget for.
Catterick garnison
5th Regiment Royal Artillery har sitt hovedkvarter i Catterick Garrison.
Bayreuther Festspielhaus
Design og arkitektur
Se også: Festspillene i Bayreuth
Wagner tilpasset utformingen av festspillhuset fra et urealisert prosjekt av Gottfried Semper for et operahus i München, uten arkitektens tillatelse, og overså konstruksjonen. Ludwig II av Bayern sørget for størstedelen av finansieringen for konstruksjonen. Grunnsteinen ble lagt ned den 22. mai 1872 på Wagners 59-årsdag. Bygningen ble først åpnet for premieren av den komplette fireopera-syklusen Der Ring des Nibelungen fra 13. til 17. august 1876.
Bare inngangsfasaden viser den typiske utsmykningen fra slutten av 1800-tallet, mens resten av utsiden er beskjeden og viser for det meste dekorert murstein. Interiøret er hovedsakelig av tre og har en etterklangstid på 1,55 sekunder. Festspillhuset er en av de største frittstående tømmerkonstruksjonene som noen gang er reist. I motsetning til det tradisjonelle operahusdesignet med flere nivåer med sitteplasser i et hesteskoformet auditorium, er festspillhus-setene arrangert i en enkelt bratt kile, med gallerier eller bokser kun langs bakveggen. Dette er også kjent som kontinentale sitteplasser. Mange moderne kinoer har tatt i bruk denne sittestilen, som gir hvert sete en lik og uavbrutt utsikt over scenen. Kapasiteten til festspillhuset er på 1.925 tilskuere og det har et volum på 10.000 kubikkmeter. Festspillhuset har et dobbelt proscenium, som gir publikum en illusjon av at scenen er lenger unna enn den faktisk er. Det doble prosceniet og den forsenkede orkestergraven skaper – i Wagners begrep – en "mystisk kløft" mellom publikum og scene. Dette gir en drømmeaktig karakter til forestillinger, og gir en fysisk forsterkning av det mytiske innholdet i de fleste av Wagners operaer. Arkitekturen til festspillhuset oppnådde mange av Wagners mål og idealer for fremførelsen av operaene hans, inkludert en forbedring av lyden, følelsen og det generelle utseendet til produksjonen.
Festspillhuset var opprinnelig planlagt å åpne i 1873, men på den tiden hadde Wagner knapt samlet inn nok penger til å sette opp veggene i teatret sitt. Han begynte å samle inn penger ved å reise og holde konserter i forskjellige byer og land i hele Europa. Det er imidlertid noen dokumenter som gjelder donasjonen og bistanden (900 taler) til Wagner for den saks skyld av sultanen Abdülâziz av det osmanske riket. Selv etter at Ludwig begynte å finansiere prosjektet, måtte Wagner fortsette å arrangere konserter for å holde byggeprosjektet økonomisk flytende. Turneene var svært belastende for Wagners helse og ville til slutt være en medvirkende årsak til hans død senere i 1883.
Auditorium og scene
Sceneportalen er 11,80 meter høy og 13 meter bred. Maksimal bredde på scenen er 27 meter, hovedscenen er 22 meter dyp og det er også en spillbar bakscene som er 13 meter dyp. Den totale lengden på teatret fra hovedportalen til enden av bakscenen er 100 meter.
Orkestergrav
Et viktig trekk ved festspillhuset er dets uvanlige orkestergrav. Den er innfelt under scenen og dekket av en hette, slik at orkesteret er helt skjult for publikum. Denne funksjonen var en sentral for Wagners visjon, siden den fikk publikum til å konsentrere seg om dramaet på scenen, snarere enn den distraherende bevegelsen til dirigenten og musikerne. Designet korrigerte også volumbalansen mellom sangere og orkester, og skapte en ideell akustikk for Wagners operaer, som er de eneste operaene som ble fremført ved festspillhuset. Denne ordningen har imidlertid også gjort det til det mest utfordrende å dirigere i, selv for verdens beste dirigenter. Ikke bare er den overfylte orkestergraven innhyllet i mørke, men den akustiske etterklangen gjør det vanskelig å synkronisere orkesteret med sangerne. Dirigenter må derfor omskolere seg til å ignorere signaler fra sangere.
Orkesteroppsettet som er utplassert på Bayreuth er uvanlig på tre måter:
Førstefiolinene er plassert til høyre for dirigenten i stedet for deres vanlige plass på venstre side. Dette er etter all sannsynlighet på grunn av måten lyden er ment å bli rettet mot scenen i stedet for direkte på publikum. På denne måten får lyden en mer direkte linje fra førstefiolinene til baksiden av scenen hvor den deretter kan reflekteres til publikum.
Kontrabasser, celloer og harper (når mer enn én brukes, f.eks. i Ring-syklusen) deles inn i grupper og plasseres på hver side av orkestergraven.
Resten av orkesteret er plassert rett under scenen. Dette gjør kommunikasjon med dirigenten viktig ettersom de fleste spillerne ikke er i stand til å se eller høre sangerne.
Renovasjon
Tidlig i 2012 nevnte festspillenes leder Katharina Wagner behovet for reparasjoner av bygningen, og nevnte spesifikt taklekkasjer og smuldring av den røde mursteinfasaden. I 2014 ble finansiering for restaureringen annonsert og beløp på ca. 30 millioner €, primært fra offentlig finansiering delt mellom Tyskland og delstaten Bayern, hvor den tyske nasjonale regjeringen og den bayerske delstatsregjeringen eier majoritetsandeler.
Renovasjonen ble fullført 26. juli 2015 og bygningen er fullstendig restaurert.
Hervé Granger-Veyron
Hervé Granger-Veyron (født 11. januar 1958 i Talence), fransk fekter som deltok i de olympiske leker 1984 i Los Angeles og 1992 i Barcelona. Granger-Veyron vant en olympisk sølvmedalje i fekting under Sommer-OL 1984 i Los Angeles. Han var med på det franske laget som kom på andreplass i lagkonkurransen i sabel bak Italia. De andre på laget var Pierre Guichot, Jean-François Lamour, Philippe Delrieu og Franck Ducheix
Åtte år senere, under Sommer-OL 1992 i Barcelona, vant han en bronsemedalje i lagkonkurransen i sabel.
Svein Bruun
Svein Bruun (født 3. mars 1917, død 7. april 1988) var operasanger ved Den norske opera og senere inspisient samme sted. Han var tidligere Olavsgutt, og endte opp med å starte opp sitt eget kor, Sanct Johannes-Guttene.
Han var dirigent for Sanct Johannes-Guttene fra han etablerte koret i 1965 helt frem til sin død i 1988, da koret også opphørte.
Bruun ble tildelt Kongens Fortjenstmedalje i gull den 1. juli 1981.
Felicity Jones
Karriere
Felicity Jones er særlig kjent for sin rolle i filmen The Theory of Everything med Eddie Redmayne og den romantiske dramafilmen Like Crazy (2011) med Anton Yelchin og Jennifer Lawrence. Hun har også spilt i andre kjente filmer, som Brideshead Revisited (2008) og Cemetry Junction (2010). Jones var også aktuell for hovedrollen som Snehvit i filmen Snow White and the Huntsman, men rollen gikk til slutt til Kristen Stewart.
Wittenbergplatz
Wittenbergplatz er en plass i Berlin. Den ligger i Ortsteil Schöneberg i bydelen Tempelhof-Schöneberg, like ved varehuset KaDeWe.
Plassen ble anlagt i årene mellom 1889 og 1892, og fikk sitt navn til minne om slaget ved Wittenberg 13. januar 1813.
Plassen forbinder Tauentzienstraße og Kleiststrasse.
U-Bahn-linjene 1, 2 og 3 møtes her på den underjordiske stasjonen.
Skyting under Asialekene 2010
Skyting under Asialekene 2010. Skyting var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 13. og 24. november 2010. Det ble konkurrert i førtifire øvelser, tjueseks for menn og i atten for kvinner. 520 utøvere fra trettisju nasjoner deltok. Kina ble beste nasjon med tjueen gullmedaljer foran Sør-Korea med tretten gull.
Bülows kaserne
Bülows kaserne er en av Hærens to kaserner i Fredericia. Det ble i forbindelse med forsvarsforliket 2013–2017 besluttet å lukke kasernen og flytte alle aktiviteter til byens andre kaserne, Ryes kaserne.
Kasernen ble bygget i perioden 1934–1940 og erstattet den tidligere kasernen på stedet, Østervold kaserne, som ble bygget i 1860 og er den siste kasernen innenfor Fredericias volder. Da annen verdenskrig kom til Danmark ble de danske soldatene flyttet ut av kasernen og Wehrmacht flyttet inn.
Kasernen er navngitt etter general Frederik Bülow, som var en av hovedarkitektene bak utfallet fra Fredericia.
Olderfjorden (Kvænangen)
Olderfjorden (nordsamisk: Dorskevuotna) er en fjordarm av Kvænangen i Kvænangen kommune i Troms. Fjorden har innløp mellom Coangagáddi i nord og Nersokkodden i sør og strekker seg 4,5 kilometer nordøstover til Olderfjord i botn av fjorden.
Like utenfor Olderfjorden ligger den lille bygda Bukta. Det går vei mellom de to bygdene, men de er uten veiforbindelse til resten av kommunen. Fjorden er omgitt av høye fjell. På nordsida ligger Nakkefjellet (748 moh) og Sukkertoppen (714 moh). På sørsida ligger Middagsfjellet (392 moh) og Nærsokk (526 moh).
Din Tai Fung
Din Tai Fung (tradisjonell kinesisk: 鼎泰豐, forenklet kinesisk: 鼎泰丰) er en stor kinesisk restaurantkjede med opphav på Taiwan. Den har som særlig spesialitet de små dampede bollene som går under navnet xiaolongbao. Foruten på Taiwan er restaurantkjeden representert i Australia, Folkerepublikken Kina, Hongkong, Indonesia, Japan, Malaysia, Singapore, Sør-Korea og USA.
A Nightmare on Elm Street (2010)
A Nightmare on Elm Street er en amerikansk slasherfilm fra 2010 regissert av Samuel Bayer, med manus skrevet av Wesley Strick og Eric Heisserer. Filmen er en remake av regissør Wes Craven sin film fra 1984 med samme navn, og handler om en gruppe tenåringer som blir forfulgt i marerittene sine av Freddy Krueger.
Sammendrag
Kris Fowles (Katie Cassidy) går til en cafe for å møte kjæresten sin, Dean Russell (Kellan Lutz), som sovner ved bordet og drømmer om en skummel mann dekket av arr, iført en rød og grønn genser, en fedora og en hanske med lange barberblader på den ene hånden. I drømmen kutter den brente mannen Dean i halsen. Men i den virkelige verden ser det ut som Dean kutter over sin egen strupe, samtidig som Kris ser på sammen med servitøren Nancy Holbrook. I Deans begravelse, ser Kris et fotografi av henne og Dean som barn, men hun kan ikke huske å ha møtt Dean før videregående skole. Kris begynner også å drømme om en skummel mann med ansiktet fullt av arr, og hun nekter å sove i frykt for at hun vil dø i drømmene sine. Jesse Braun (Thomas Dekker), Kris sin eks-kjæreste, dukker opp hjemme hos henne for å passe på henne når hun sover, men Kris drømmer om den brente mannen og hun blir drept. Dekket i blod, går Jesse til Nancy og prøver å forklare hva som skjedde, og han får vite at Nancy har hatt flere mareritt om den samme brente mannen: Freddy Krueger (Jackie Earle Haley).
Jesse blir arrestert av politiet mistenkt for å ha drept Kris, og han blir drept av Freddy Krueger når han sover i fengselscellen. Når hennes venner dør rundt henne, begynner Nancy å lure på hvordan alle vennene er koblet til hverandre, ettersom ingen av dem kan huske hverandre fra før tenårene. Nancy og vennen Quentin Smith (Kyle Gallner) oppdager at alle sammen gikk ved den samme barneskolen sammen. Nancys mor, Gwen (Connie Britton), forteller motvillig at det var en gartner ved barneskolen, Freddy Krueger, som mishandlet Nancy og de andre barna. Gwen forklarer at Nancy var hans favoritt, og at hun en dag fortalte moren om et skjult rom på skolen og hva som skjedde der. Gwen påstår at Freddy Krueger stakk av fra byen før han ble arrestert. Nancy tror ikke på henne, og hun prøver å spore opp de noen av de andre barna fra barneskolen. Nancy oppdager til slutt at alle de andre barna har blitt drept, de fleste av dem døde i søvne. I mellomtiden prøver Quentin å akseptere at marerittene hans faktisk var noe langt mer enn fortrengte minner, men han sovner og blir vinte til hva som egentlig skjedde med Krueger. Quentin ser foreldrene til alle barna ved skolen jakte ned Krueger, og brenne ham levende. Quentin og Nancy konfronterer Quentins far, Alan Smith (Clancy Brown), for å ha drept Krueger. De tror at Krueger har kommet tilbake for å søke hevn for å ha blitt drept.
Pommernbukten
Pommernbukten (polsk: Zatoka Pomorska; tysk: Pommersche Bucht) er en bukt sørvest i Østersjøen ved kysten av Polen og Tyskland.
A Nightmare on Elm Street (2010)
Sammendrag
Som et resultat av deres langvarige søvnløshet, begynner Nancy og Quentin å få mareritt også i våken tilstand. De prøver å finne ut hvordan de kan stoppe Krueger, og bestemmer seg for å gå til skolen de gikk ved som små barn, og se om de kan finne noen ledetråder der. Underveis sovner Nancy, og hun blir igjen angrepet av Freddy Krueger. Når Quentin vekker henne, oppdager de at Nancy fikk med seg en liten bit av Kruegers genser ut av drømmeverden og inn i virkeligheten. Quentin tar Nancy med til sykehuset fordi hun skadet armen i søvne. Ved sykehuset stjeler han litt adrenalin og en sprøyte for å hjelpe dem å holde seg våken. Nancy og Quentin kommer til slutt frem til barneskolen. Quentin finner Kruegers skjulte rom og beviser på at Krueger faktisk misbrukte flere barn som gikk der. Den eneste måten å avslutte dette på er å trekke Krueger ut av drømme-verden slik at de kan drepe ham i den virkelige verden.
Pommernbukten
Sør for bukten ligger Stettiner Haff der elven Oder munner ut, og mellom disse to sjøområdene ligger øyene Usedom/Uznam og Wolin der tre sund knytter Pommernbukten og Stettiner Haff i sammen: Dziwna, Świna og Peenestrom. I vest ligger den tyske øya Rügen, og i nord den danske Bornholm.
Ørens Mekaniske Værksted
Ørens Mekaniske Værksted og Jernstøberi var et mekanisk verksted i Trondheim. Verkstedet ble etablert på Nedre Elvehavn i slutten av 1883 av ingeniør Edvard I. Olsen og begynte med skipsreparasjon. Fra 1890-årene hadde verkstedet 70–80 ansatte og bygde små dampskip. I 1896 ble virksomheten utvidet med et støperi, som blant annet produserte ovner, og i 1900 med en opphalingsslip for skipsvedlikehold og -reparasjon. I 1929 ble Ilens Skipsverft i Ilsvika oppkjøpt, og Olav Moxnes kom inn som direktør. Ørens Mekaniske Værksted gikk konkurs i 1959 og ble solgt til Ila og Lilleby Smelteverker i 1961. Støperiet ble nedlagt i 1960-årene, mens skipsbyggingen opphørte i 1978. Virksomheten ble nedlagt i 1987; Nedre Elvehavn er siden ombygd til boliger, kjøpesentre og kontorer.
Eritrea under VM i friidrett 2019
Eritrea deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Pommernbukten
Det største dypet i bukten er bare 20 meter og saliniteten er omtrent 8‰. Det er laget en dypere vannvei over Pommernbukta fra havnen i Szczecin via elven Oder, Stettiner Haff og Świna, slik at større skip kan nå havnen i Świnoujście og Szczecin.
A Nightmare on Elm Street (2010)
Sammendrag
Quentin prøver å holde seg våken lenge nok til å trekke Nancy ut av drømmen hennes når hun har fått tak i Krueger. Men han sovner og blir angrepet av Krueger som skader ham, før han går etter Nancy. Krueger forklarer at han med vilje tok henne til sist slik hun ville holde seg våken lenge nok til at når hun endelig sovnet, ville hun ikke lenger være i stand til å våkne igjen i tide. Nancy prøver å slåss mot Krueger, og Quentin bruker en sprøyte med litt adrenalin for å vekke Nancy som trekker med seg Krueger over til den virkelige verden. Krueger blir distrahert av Quentin, og Nancy bruker en kniv til å kutte av Kruegers hanske med barberblader, og etterpå skjærer hun over halsen hans. Etterpå, brenner de opp det hemmelige rommet, med Kruegers kropp fremdeles i rommet, før hun og Quentin går sin vei. Hjemme hos Nancy og moren hennes dukker Krueger plutselig opp i refleksjonen i et speil. og han dreper Nancys mor før han trekker hele kroppen hennes gjennom speilet. Nancy ser på at dette skjer, og hun skriker i redsel.
Pommernbukten
De viktigste havnebyene er:
An Old-Fashioned Young Man
An Old-Fashioned Young Man er en amerikansk stumfilm fra 1917, regissert av Lloyd Ingraham.
Handling
Frank Trent, oppvokst hos sin far med en gammeldags ærbødighet for kvinner, reiser til storbyen hvor han får jobb som assistent for den korrupte senator Briggs. Frank får vite at Briggs, som støtter den sittende ordføreren, planlegger å komme med anklager om motstanderen sin, fru Burke, om at hennes adoptiv-datter Margaret i virkeligheten er hennes eget barn født utenfor ekteskap.
Frank sier opp jobben sin, og bestemmer seg for å bevise fru Burkes uskyld. Frank reiser til New Orleans for å få tak i dokumentene som beviser at fru Burke adopterte Margaret, etter at foreldrene hennes ble drept i en tog-ulykke. Men Briggs sender sine håndlangere etter Frank, samtidig som han endelig lykkes med å få tak i dagboken til barnets doktor som underbygger fru Burkes historier.
Men når Frank kommer tilbake til hjem-byen med alle bevisene, oppdager han at hans egen far hans - James Trent - egentlig var James Burke, fru Burkes ektemann som hadde forlatt henne på grunn av denne skandalen. Frikjent for alle anklager vinner Mrs. Burke snart valget, og hun gjenforenes med ektemannen sin - samtidig som Frank vinner Margarets kjærlighet.
NM i friidrett 1948
Hovedmesterskapet for menn ble arrangert på Trondheim stadion i Trondheim 21.–22. august. Arrangører var Trondheim & Omegn Friidrettskrets og Sør-Trøndelag Friidrettskrets.
Kongepokalvinner ble Martin Stokken. Kongepokal for kvinner ble ikke utdelt.
Følgende øvelser ble arrangert utenfor hovedmesterskapene:
On Dangerous Ground
On Dangerous Ground er en amerikansk stumfilm fra 1917, regissert av Robert Thornby.
Handling
I begynnelsen av første verdenskrig, før Amerika ble involvert i konflikten, er Howard Thornton (spilt av Carlyle Blackwell) en nøytral amerikansk kirurg som for tiden studerer i Tyskland. Men han ser sin tyske kamerat, Ritter Bloem, bli trukket inn i det tyske militæret på grunn av krigen. Mens han forbereder seg på å forlate Tyskland, blir Thornton overrasket av å oppdage en koffert full av kvinneklær som dukker opp på hotell-rommet hans. Denne kofferten blir snart fulgt av kvinnen selv, Louise (spilt av Gail Kane) en spion som forsøker å smugle hemmelige papirer til franske myndigheter. Hun overtaler snart Blackwell til å posere som ektemannen hennes, og hjelpe henne med å smugle papirene ut av Tyskland.
Émile Moselly
Émile Moselly (egentlig: Émile Chénin; født 12. august 1870 i Paris, død 2. oktober 1918 mellom Lorient og Quimper) var en fransk romanforfatter.
Liv og virke
Émile Moselly tok eksamen i 1895 (han var da 25 år gammel). Han underviste i Montauban, Orleans, i Paris (Lycée Voltaire) og Neuilly-sur-Seine (Lycée Pasteur). Han var sammen med Charles Péguy blant de første som bidro til Cahiers de la Quinzaine (grunnlagt i 1901 av Peguy).
Han var regionalistisk forfatter, med dype røtter i det landlige Lorraine der han var meget på farens hjemsted i Chaudeney-sur-Moselle (ved Toul). Ham mottok Prix Goncourt i 1907 for Le Rouet d'Ivoire.
Hans arkiver (manusskriptre og korrektur) ble i 2007 skjenket av familien til byen Nancy; de er deponert i Bibliothèque municipale de Nancy.
Mesterligaen i fotball for kvinner 2017/18
slo 4–1 i finalen etter ekstraomganger. Norske Ada Hegerberg ble turneringens toppscorer med 15 mål, fulgt av danske Pernille Harder og islendingen Katrín Ásbjörnsdóttir. Hegerberg ble den første kvinnelige spilleren i mesterligahistorien til å score 15 mål på én sesong.
Turneringen hadde 61 deltagende lag fra 49 av UEFAs 55 medlemsland, som var rekord. Fra Norge stilte Lillestrøm, fordi de vant Toppserien 2016, men ble utslått av Manchester City i 8.-delsfinalen med 0–5. Fra Karmøy nådde Avaldsnes Idrettslag 16.-delsfinalen der de tapte 0–4 og 0–2 mot Barcelona.
Sluttspill
<section begin=Bracket /><section end=Bracket />
On Record (film)
On Record er en amerikansk stumfilm fra 1917, regissert av Robert Z. Leonard.
Alicia Vikander
Alicia Amanda Vikander (født 3. oktober 1988 i Göteborg i Sverige) er en svensk skuespiller og danser.
Hun spilte Lara Croft i Tomb Raider. Vikander spilte i svenske kortfilmer og TV-serier, og ble kjent i Nord-Europa for rollen som Josefin Björn-Tegebrandt i den svenske dramaserien Andra avenyn (2008–2010). Hun vant en Guldbagge for beste kvinnelige hovedrolle for rolletolkningen i filmdebuten Till det som är vackert (2010).
I 2012 spilte hun Caroline Mathilde av Danmark og Norge i den danske dramafilmen En kongelig affære med Mads Mikkelsen, samt prinsessen Kitty i Anna Karenina (2012) med Keira Knightley og Jude Law. Hun ble nominert til en British Academy Film Award for beste nykommer for En kongelig affære, som også ble nominert til Oscar for beste fremmedspråklige film. I 2013 spilte hun i den svenske dramafilmen Hotell, samt The Fifth Estate, en biografisk film om Julian Assange. I 2014 spilte hun i Seventh Son - Den siste lærling med Jeff Bridges og Julianne Moore. Vikander var aktuell for rollen som Snehvit i Snow White and the Huntsman (2012), men rollen ble til slutt gitt til Kristen Stewart.
Hun vant en Oscar for beste kvinnelige birolle i 2016 for rollen i Den danske piken. Vikander fikk også oppmerksomhet for rollen i Ex Machina, og ble blant annet nominert til en Golden Globe for denne rolletolkningen. I 2016 spilte hun i dramafilmen The Light Between Oceans og Jason Bourne.
Hun er pr. mars 2016 sammen med skuespilleren Michael Fassbender. I 2017 giftet de seg.
Philippe Delrieu
Philippe Delrieu (født 10. august 1959 i Tarbes), fransk fekter som deltok i de olympiske leker 1984 i Los Angeles. Granger-Veyron vant en olympisk sølvmedalje i fekting under Sommer-OL 1984 i Los Angeles. Han var med på det franske laget som kom på andreplass i lagkonkurransen i sabel bak Italia. De andre på laget var Pierre Guichot, Jean-François Lamour, Hervé Granger-Veyron og Franck Ducheix
Aasta Voss
Aasta Voss (født 26. oktober 1914 i Volda, død 1994) var en norsk skuespiller.
Hun debuterte i 1935 som Georgine i Oskar Braatens Den store barnedåpen på Det norske teatret hvor hun siden var ansatt, bortsett fra to korte opphold ved Rogaland Teater og Riksteatret. Med skarp realistisk følelse spilte Voss en rekke kvinneroller i Braatens skuespill, Nastja i Maksim Gorkijs Nattherberget, fru Buch i Helge Krogs bearbeidelse av Cora Sandels Kranes konditori og Indiana i Olav Duuns Medmenneske. Hun viste seg også som en sikker stiliseringskunstner, blant annet i Federico García Lorcas Yerma, Bertolt Brechts Den kaukasiske krittring og Det gode mennesket i Sezuan og i pantomimisk stil i Eugene O'Neills Keiser Jones.
Hun filmdebuterte som Josefine i Bør Børson jr. (1938), etterfulgt av rollen som Inga i Godvakker-Maren (1940) samt flere større og mindre biroller.
Hvite gutter
Hvite gutter er en norsk komiserie som gikk TVNorge fra 2018 til 2022. Serien følger fire kompiser som bor i et kollektiv på Oslos vestkant. Den ble utviklet av Eirik Hvattum Bjørnstad, Jørgen Evensen, Torjus Tveiten og Johannes Roaldsen Fürst, som også spiller hovedrollene, i samarbeid med Lars Gudmestad.
Hele første sesong av serien ble sluppet på Discovery Networks Norways strømmetjeneste Dplay 7. januar 2018 og vist på TVNorge fra 19. februar. Det ble totalt laget sju sesonger av serien, med totalt 58 episoder.
Serien er blitt nominert til Gullruten i klassen beste humorprogram i 2018, 2019, 2020 og 2021, mens Henrik Mestad ble nominert for beste birolle i 2021. Seien er også blitt nominert til Humorprisen i klassen årets morsomste humordrama i 2018 og 2019 mens de fire skaperne ble nominert til Humorprisen 2019 i klassen årets morsomste på TV.
Biroller
• Eirik Hallert Fredrik, lillebroren til Herman
• Mathias Luppichini Henrik
• Veslemøy Mørkrid Aurora
• Renate Reinsve Frida kjæresten til Mathias
• Kim Haugen Sverre, faren til Herman
• Tine Skolmen Anne, moren til Herman
• Hege Schøyen Vibeke, moren til Mathias
• Emilie Nicolas Melissa, dama til Herman
• Ingar Helge Gimle, Tom, faren til Melissa og svigerfar til Herman.
• Henrik Mestad Harald faren til Leo
• Ane Dahl Torp Elisabeth, moren til Leo
• Emilie Skolmen Kine eksen/stemoren til Leo
• Brit Elisabeth Haagensli Trine-Lise Lauritzen moren til Jens i Sarpsborg
• Tor Erik Gunstrøm Rolf sjef på IT-avdelinga til Jens
• Håvard Lilleheie - Vidar (S02 E01)
• Kjersti Dalseide - vekter (S03 E01)
• Åge Sten Nilsen, pastor i Sarpsborg
Alphonse de Châteaubriant
Alphonse de Châteaubriant (født 25. mars 1877 i Rennes i Frankrike, død 2. mai 1951 i Kitzbühel) var en fransk forfatter.
Hvite gutter
Biroller
• Mats Zuccarello, Kjetil
Alphonse de Châteaubriant
Etter noen mindre fortellinger i Revue bleue mottok Châteaubriant i 1911 Goncourtprisen med sin roman Monsieur de Lourdines og Det franske akademis store pris i 1923 med romanen Brière. De Châteaubriant ble inspirert av Romain Rolland. I sitt forfatterskap er de Châteaubriant landsbygdsromantiker.
Han sympatiserte med nasjonalsosialismen og kollaborerte med den tyske okkupasjonsmakt under annen verdenskrig.
Hvite gutter
Biroller
• Abubakar Hussain, Jonny badevakta på Frognerbadet.
• Tommy Steine, Ragnar
• Anna Heide, Nabo
• Frida Homlung, Kaja
• Kristin Skogheim, studieveileder
• Øystein Røger onkel Jan.
On the Level (1917)
On the Level er en amerikansk stumfilm fra 1917, regissert av George Melford.
Hvite gutter
Biroller
• Jakob Schøyen Andersen Doffen.
• Marlene Stavrum, bensinstasjonsansatt i Hemsedal
• Espen Lervaag, Kristen
• Markus Bailey, Erik alias Bruno.
• Else Kåss Furuseth, Sidsel
• Andreas Haukeland, som seg selv.
• Martha Leivestad, flyplassansatt
• Veslemøy Mørkrid, Aurora.
• Eline Grødal, lege
• Marte Germaine Christensen, Camilla
• Mariann Hole, Vigdis
• Espen Beranek Holm, Jørn kompis til Sverre
•
•, stripper.
•, Sophie lillesøster til Mathias.
•, Marcus små kjæresten til Sophie.
•, Sara Holen bussjef på russebuss til Sophie.
•, Stian
•, Kenneth
•  Nico Widberg
•, Sivert
•, Mira venninne til Mathias fra Blindern.
• Aslak Maurstad, Bjørn Ræder.
•, Bjørn Ræder som 14 år.
•, Leo som 14 år.
•, Herman som 14 år.
•, Mathias som 14 år.
•, Hilde
• Madeleine Malling Breen...festglad jente.
Liste over britiske kroninger
Dete er en kronologisk oversikt over kroninger av britiske monarker siden år 1066.
Konger og dronninger av England (900–1603)
Alle fant sted i Westminster Abbey med mindre annet er opplyst.
Konger og dronninger av England, Irland og Skottland (1603–1707), av Storbritannia og Irland (1707–1801) og De forente kongedømmer (United Kingdom) (1801–)
Fra 1603 og fremover var England, Irland og Skottland i personalunion under samme hersker.
Vidisha (distrikt)
Vidisha (hindi: विदिशा जिला ) er et distrikt i den indiske delstaten Madhya Pradesh. Distriktets hovedstad er Vidisha.
Demografi
Ved folketellingen i 2011 var det 1,458,212 innbyggere i distriktet, mot 1,214,857 i 2001. Den urbane befolkningen utgjør 23,29 % av befolkningen.
Barn i alderen 0 til 6 år utgjorde 15,82 % i 2011 mot 19,04 % i 2001. Antallet jenter i den alderen per tusen gutter er 922 i 2011 mot 943 i 2001.
Arthur Woolf
Familie og bakgrunn
Woolf ble født i 1766 i Camborne i Cornwall, England og døpt i den 4. november samme år. Han var den eldste sønnen av Arthur Woolf og Jane Newton. Hans far var snekker med spesialisering på møller og arbeidet ved Dolcoath gruver. Woolf hadde sitt første arbeid som snekker, og ble lærling hos en snekker i Pool i nærheten av Camborne. Etter at læretiden var over dro han til London i 1785.
Woolf's første kone døde i 1830, og den 15. juni 1832 ble han gift med Emblin Vincent. Han trakk seg tilbake og pensjonerte seg i 1833. Han døde den 26. oktober 1837 på Guernsey.
Tidlig karriere
Han fikk praksis hos oppfinneren Jonathan Hornblower (1753–1815) i London som drev med konstruksjon av dampmaskiner. Han ble også betrodd å arbeide med dampmaskinen i bryggeriet Meux & Reid. I denne perioden tok han ut fire patenter, blant annet patent på en compoud dampmaskin i 1804. I tiden i London arbeide han også for oppfinneren Joseph Bramah (1748–1814), best kjent som låsesmed og verktøymaker, og som oppfinner av en hydraulisk presse, et forbedret vannklosett, høvlemaskin og flere andre maskiner.
Wolf var opptatt av presisjon ved bearbeiding av maskindeler. Han konstruerte selv flere verktøymaskiner for større nøyaktighet og kvalitet. På denne tiden var det vanlig med stempelpakninger av hamp, men Wolf utviklet stempelringer av stål, opprinnelig en ide som oppfinneren Edmund Cartwright (1743–1823) hadde patent på.
Konstruksjon av compound dampmaskiner
Etter tiden i London vendte han tilbake til Cornwall i 1812. Han hadde da satt seg fore å kommersialisere sin compound dampmaskin, ved å tilby kontrakter der den som installerte maskinen skulle gi årlig royalty til Woolf. Den årlige avgiften skulle tilsvarende det virksomheten hadde spart i driftstoffutgifter på grunn av maskinens bedre virkningsgrad. Denne strategien var den samme som firmaet Boulton & Watt hadde praktisert med sin atmosfæriske dampmaskin. Forretningsideen mislyktes for Woolf da de fleste gruveselskapene avventet at patenten til Watt skulle løpe ut i 1818, da først ville de investere i Woolf's maskin.
Woolf's dempmaskin var en parallell compundmaskin med to sylindre der dampen virket i to trinn. Stemplene var koblet til en felles vippearm i samme ende. Maskinenes virkemåte er at den første sylinderen representerte et høytrykkstrinn etter Richard Trevithick's prinsipp om at dampens trykk beveger stemplet. Etter denne var det en sylinder der dampen begynte å kondensere, slik at atmosfærens trykk beveget stemplet etter prinsippet som Watt stod bak. Woolf var fra tidligere kjent med disse prinsippene for dampmaskiner. Siden han også kom fra Cornwall var han også kjennskap til Trevithick og hans forsøk med dampmaskiner som utnytter dampens trykk. Han skjønte at selv med det nye prinsippet om å utnytte dampens ekspansjon, hadde utstøtsdampen fra Trevithick's dampmaskin et trykk som var sammenlignbart med trykket til dampen som ble sluppet inn en dampmaskin etter Watt's prinsipp. Dermed tenkte han at det måtte være mulig å utnytte begge disse to prinsippene i samme maskin.
I de fleste maskinkonstruksjoner ble de to sylindrene laget som dobbeltvirkende stempler. Det vi si at vekselvis den ene siden av stemplet og så den andre får påslipp av damp. Motsatte sider av lavtrykk sylinderen for får vekselvis damp fra høytrykkssylinderen. Typisk ble maskinene brukt for å drive pumper. Woolf konstruerte også maskiner med tandem enkeltvirkende sylindre.
Nordamerikanske språk
Nordamerikanske språk besto opprinnelig av mange forskjellige språk som ble snakket av innfødte i Nord-Amerika. Senere er flere språk blitt introdusert som følge av kolonisering. Språkene som blir snakket mest i Nord-Amerika er engelsk, spansk, fransk, og spesielt i Karibia, kreolspråk.
Urfolkspråk
Før europeernes ankomst fantes det omtrent 500 språk i Nord-Amerika. I 1962 ble det snakket omtrent 200 indianske språk i USA og Canada. Mange av disse er lite brukt og derfor truet, mens folkegrupper som cree, cherokee og navajo har klart å bevare språkene sine. Navajospråket er det mest talte urfolkspråket i Nord-Amerika, med 150 000 som taler det.
Eskimoisk-aleutiske språk
De eskimoisk-aleutiske språkene blir talt i Alaska, Canada og Grønland. Denne gruppen inkluderer blant annet aleutisk i Aleutene i Alaska, yupikspråk i Alaska og inuittspråk i Alaska, Nord-Canada og Grønland.
Na-dené-språk
Na-dené-språk blir talt i Alaska, Canada, Sør- og Vest-USA. Denne gruppen består av ca. 47 språk, hvor de fleste tilhører gruppen athabaskiske språk. Gruppen består blant annet av flere språk som tales i Sentral-Alaska, Øst-Alaska og Nordvest-Canada, algiske språk, som består av blant annet de algonkinske språkene, apachespråk som hovedsakelig tales av personer i Arizona, New Mexico og Texas. irokeserspråk, hovedsakelig rundt St. Lawrenceelva og De store sjøer, og siouxspråk på Great Plains. Flere mindre språk blir snakket fra Britisk Columbia til California, på kysten av USA og Canada.
Uto-aztekiske språk
De uto-aztekiske språkene består av rundt 30 språk som tales i det vestlige USA og Mexico sør til El Salvador og Nicaragua. Den inkluderer blant annet hopi, o'odham og nahuatl, som stammer fra aztekisk. Språkfamilien består av flere språkgrupper, som mayiske språk, som tales i Mexico, Belize og Guatemala, mixe-zoqueanske språk, som tales på Tehuantepeceidet i Sør-Mexico og otomangueanske språk som tales i sentrale og sørlige deler av Mexico. Arawakspråkene ble tidligere talt i store deler av Karibia, men nå er det kun garifunaspråket som gjenstår, garifuna tales i Belize, Guatemala, Honduras og Nicaragua. De chibchanske språkene tales i Nicaragua, Costa Rica og Panama.
Introduserte språk
Flere språk har blitt introdusert til Nord-Amerika som følge av koloniseringen av Amerika. Disse språkene er derfor de mest talte i de fleste landene i Nord-Amerika.
Engelsk
Engelsk er det mest brukte språket i USA, Canada, Bermuda og Caymanøyene. Språket ble introdusert da Storbritannia koloniserte deler av Amerika. Engelsk snakkes ved siden av kreolspråk også i Anguilla, Antigua og Barbuda, Bahamas, Barbados, Belize, Grenada, Jamaica, Montserrat, St. Kitts og Nevis, St. Vincent og Grenadinene, Trinidad og Tobago, Turks- og Caicosøyene og Jomfruøyene (De britiske og de amerikanske). Det er også det offisielle språket i Dominica og St. Lucia, men her er kreol hovedsakelig brukt.
Spansk
Spansk er det mest brukte språket i Mexico, Honduras, Nicaragua, El Salvador, Costa Rica, Panama, Guatemala, Den dominikanske republikk og Puerto Rico. Spansk er også mye brukt i USA.
Fransk
Fransk er hovedspråket i den kanadiske provinsen Quebec. og i det franske oversjøiske samfunnet Saint-Pierre og Miquelon utenfor Canada. Det tales også mye i provinsene Manitoba, Ontario, New Brunswick og i de amerikanske delstatene Maine, New Hampshire, Vermont og Louisiana. Det snakkes også ved siden av kreolspråk i St. Lucia, Dominica, Guadeloupe, Haiti, Martinique, Saint Barthélemy og Saint Martin.
Andre språk
Russisk ble tidligere talt i Alaska, men begynte å forsvinne når USA kjøpte Alaska fra Russland i 1867. Dansk blir snakket av folket på Grønland. Tysk blir snakket blant annet i Pennsylvania (pennsylvaniatysk) og i Texas (texastysk). Nederlandsk snakkes i Nederlandsk Karibia.
Balustrade
Balustrade (fra fransk, men med utgangspunkt i gresk βαλαύστιον / balaustion = granateplebomstring og det derav avledede italienske balaustro, fornorsket baluster) er et rekkverk eller dekorativt arkitektonisk element laget av flere balustre som står på et felles fundament. Øverst er balustraden som oftest avsluttet med en håndlist.
De kan brukes både innen- og utendørs, og kan ofte danne brystning eller rekkverk langs kanten av gulv eller terrasse eller langs broer og trapper. Balustrader er ofte av stein eller mur, men kan også være av tre eller metall.
Reuter & Skoog
Reuter & Skoog var en svensk komedisere med skuespillerne Ulla Skoog og Suzanne Reuter. Den ble sendt i seksten avsnitt under to sesonger 1999–2000 og 2001 i Sveriges Television. Serien ble skapt av produsenter Elisabeth Aldén og manuskript var blant annet av Ulla Skoog, Calle Norlén, Hans Rosenfeldt og Sven Hugo Persson.
Seriens kjenningsmelodi var It Takes Two sunget av Marvin Gaye og Kim Weston.
Misnomer Point
Misnomer Point er et isfritt nes som stikker 400 meter vestover fra nordvestkysten av Alfatar Peninsula på Robert Island i Sør-Shetlandsøyene i Antarktis og på østsiden av innløpet til Carlota Cove. Området ble besøkt tidlig på 1800-tallet av selfangere som opererte fra Clothier Harbour.
Neset har fått navn i forbindelse med et tidligere feilskrevet navn, da det feilaktig ble identifisert på kart som «Cornwall Point» en variant av navnet som opprinnelig ble gitt til den nærliggende øya Cornwall Island, som en først trodde var et nes. «Misnomer» er et engelsk ord for misvisende begrep.
Neset ligger 1,9 km øst-nordøst for Fort William, 2,7 km sør-sørøst for Cornwall Island, 900 meter sør for Onogur Islands, 3,55 km sør-sørvest for Hammer Point og 3,23 km nord-nordvest for Debelyanov Point.
Acalolepta
Acalolepta er en artsrik slekt av biller som tilhører underfamilien Lamiinae i familien trebukker (Cerambycidae).
Utseende
Middelsstore til store (10-40 millimeter), slanke, brune til svarte trebukker, kroppen ofte med flekker av lyse skjell. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.
Levevis
Disse billene har larver som lever i død ved av løvtrær, ofte like under barken. Noen av artene er regnet som skadedyr i skogbruket, særlig fordi de kan spre parasittiske rundormer.
Utbredelse
Slekten er utbredt i Sørøst-Asia.
Systematisk inndeling
thumb|300px| Acalolepta aesthetica thumb|300px| Acalolepta australis thumb|300px| Acalolepta sumatrana thumb|300px| Acalolepta vastator, hann
VM i landeveissykling 2018 – Mennenes fellesstart (U23)
Fellesstart for U23-menn ved VM i landeveissykling 2018 ble arrangert fredag 28. september og løypa var på 174,3 km fra Kufstein til Innsbruck.
Claude Joseph
Claude Joseph er en haitisk politiker som fra april til juli 2021 var midlertidig statsminister og som etter drapet på president Jovenel Moïse 7. juli 2021 også gjorde krav på vervet som fungerende president.